

|  |  |  |  |
| --- | --- | --- | --- |
| **Præsident: Mille**  **Sekretær: Bibbi**  **Klubmester: Kaja**  **Kasserer: Grethe** |  |  |  |

# Månedsbrev 2023-2024 nr. 12

# Kommende møder:

**Tirsdag d. 20. august 2024.**

Besøg hos Tue og Marianne (keramik og billedvævning)

Kårupvej 6, 4540 Fårevejle kl. 18.00

Efter besøget kører vi til Lek`s Thai Food.

Ordrupvej 86, 4540 Fårevejle

Afbud/betaling 200 kr. alt incl. senest d. 12. august.

3 min: udgår

Dagens digt: udgår

**Onsdag d. 11. september 2024.**

Intercitymøde med Holbæk Østre og Kalundborg.

Hotel Strandparken Holbæk kl. 18.30

Indbydelse er sendt til alle.

OBS. Alle er som udgangspunkt tilmeldt på vores ”kalender”.

**Fødselsdage i juni, juli og august:**

23. juni : Lis Bay

2. juli : Rita Hylleberg

6. aug. : Birthe Lohmann Poulsen

HJERTELIG TILLYKKE.

**Referat af møde nr. 574**

Vi savnede: Elna, Ingrid, Anne Marie og Lis.

**Mille bød velkommen** til årets sidste møde.

Vi indledte aftenen med at synge: **Nu er dagen fuld af sang.**

Efter spisningen fortsatte mødet med

**Dagens digt v/Jutta**

**Digt af Rikke Breindahl Knudsen**

**fra hendes bog ”At sætte spor”**

**Solstråler**

Blomsterne gør det

Dyrene gør det

Og vi gør det

Drejer os efter dem

Søger dem

Fanger dem

Med øjnene

Med kroppen

Og med hjertet

Føler glæden

Og varmen

Forplante sig

Tænker ikke

Men fornemmer

Genoplader

Søger efter flere

Glædes

Smiler

Aes i sjælen

Af de livgivende

Dejlige solstråler

**3 minutter v/ Grethe Laursen**

Jeg tænker meget over den voldsomme uro og de krige der er rundt om i verden.

Det er selvfølgelig Sovjetunionens krig mod Ukraine, der nok fylder mest i danskernes hjerte.

Vi bliver opfordret til at opbygge et lager af madvarer og andre fornødenheder, men det kan jeg bare ikke finde ud af.

Det jeg kan finde ud af er, at købe toiletpapir og køkkenruller, mel sukker og tørgær.

Men så kom jeg pludselig til at tænke på min bedstefar, som boede på Mors, hvor min mor er født.

Min bedstemor døde af tuberkulose da hun var i trediverne. Min mor var 14 år på det

tidspunkt. Hun havde 3 mindre søskende, som hun så tog sig meget af.

Da mor var ca. 18 år, syntes hendes faster, at hun ikke skulle være husbestyrer for sin far længere, så hun kom til Sjælland. Hendes faster og onkel var mejeribestyrer par på Tuse Mejeri.

Senere blev Danmark så besat af tyskerne og på det tidspunkt, var mor ung pige i huset hos obersten på Holbæk kasserne. Tyskerne forlangte, at obersten og hele husstanden skulle flytte fra tjenesteboligen.

Mor flyttede så tilbage til mejeriet og derefter blev hun ung pige i huset på en gård, hvor min far var ansat.

Senere blev der holdt bryllup på mejeriet.

Mine forældre købte så ejendommen i Vognserup, overfor den, hvor Fin og jeg, senere kom til at bo.

I hele min barndom, så vi min bedstefar hver sommer. Han var blevet gift med Anna og de fik to piger hvor den ældste er på min alder.

Det var altid en fest, når vi havde besøg af dem, eller vi var på Mors.

Min bedstefar havde en gård på Mors og handlede samtidig med kreaturer.

Han var noget af en pranger og meget livlig i ethvert selskab, men hvor meget han tjente på sine handler, var vist lidt tvivlsomt.

Jeg husker tydeligt en gang, hvor hele familien var samlet om spisebordet, hjemme hos mine forældre. Der blev diskuteret politik og bedstefar sagde højt og tydeligt**: Russerne kommer.**

Det var der ikke nogen af de andre voksne der troede på, men det satte sig fast i min lille pige hjerne. Bedstefars bange anelser kan meget let blive til alvor.

**Meddelelser fra præsidenten:** (venter til generalforsamlingen)

**Meddelelser fra sekretæren** om de næste 2 møder og fødselsdage i løbet af sommeren.

Desuden en påmindelse om at mødet på Nyborg Strand er d. 5. og 6. oktober.

Kalundborg Rotary vil holde loppemarked på Birkendegård og har spurgt Kalundborg IW om de vil være med. Kalundborg IW har så igen spurgt os, om vi vil hjælpe evt. med at lave en cafe. Datoen er lidt usikker endnu, men det sidste vi har hørt er d. 12. oktober 2024.

**Nyt fra ISO**: (venter til generalforsamlingen)

**Nyt fra Litteraturcirklen**: (venter til generalforsamlingen).

**Ordet er frit:** Intet

I anledningen af at Tue desværre skulle stoppe i Vallekilde-Hørve, havde Mille medbragt en rød IW-rose og skrevet en lille afskedshilsen til ham, som vi alle skrev vores navn på.

Herefter fortsatte vi med **generalforsamlingen.**

Efter veloverstået generalforsamling gik vi til

**Præsidentskiftet**

Mille takkede den afgående bestyrelse for et super godt samarbejde i årets løb, og overrakte en lille buket fra haven og med et personligt ord til den enkelte. Bibbi takkede Mille for et godt samarbejde og efterfølgende takkede Kaja Bibbi for det super flotte sekretær-arbejde igennem de sidste 2 år.

Mille overrakte herefter kæden til Jytte og vi sang nr. 94 i sangbogen ”ja tiden så hastig rinder…”

Herefter tog den nye præsident Jytte ordet:

Det nye år bliver ikke som i Milles præsidenttid, men jeg vil prøve at leve op til min post og jeg glæder mig til et godt samarbejde med den nye bestyrelse.

Den nye bestyrelse består af:

Jytte Holm : Præsident

Lone Tandrup : Vicepræsident og klubmester

Mille Høj : Pastpræsident og ISO

Grethe Laursen : Kasserer

Bibbi Wehlast : Sekretær

Jytte ønskede os alle en god sommer og vi sluttede af med at synge: Danmark nu blunder den lyse nat.

*Sekretær Bibbi*